**LIITE 1**

1. **Kuntien ja muiden organisaatioiden toimenpiteet ja niiden mittaaminen**
2. Kunnat/muut organisaatiot valitsevat sitoumukseensa seuraavista toimenpiteistä **kaikki niitä koskevat toimenpiteet**. Toimenpide koskee kuntaa/muuta organisaatiota aina, jos sillä on toimenpiteessä kuvattua toimintaa. Toimenpiteet valitaan sitoumukselle sitä tehtäessä. Toimenpiteet on kohdistettu kunnan/muun organisaation itse toteuttamiin rakennushankkeisiin ja urakoihin tai hankkimiin rakennushankkeisiin ja urakoihin.

Tässä yhteydessä *itse toteutetulla rakennushankkeella ja urakalla* tarkoitetaan rakennushanketta ja urakkaa, jossa tilaaja toimii itse päätoteuttajana ja toteuttaa merkittävän osan rakentamisesta omana työnään omalla henkilökunnalla. *Hankitulla rakennushankkeella ja urakalla* tarkoitetaan rakennushanketta ja urakkaa, jossa jokin muu taho, kuin tilaaja itse, toimii päätoteuttajana ja tilaaja toteuttaa rakentamisesta korkeintaan pienen osan omana työnään omalla henkilökunnalla. Tarkemmat määritelmät liittyen rakennushankkeiden ja urakoiden kokoon, sekä muut keskeiset määritelmät (kalvomuovi, kierrätysmateriaaleista valmistettu muovi…) on esitetty itse sopimuksessa.

Kunnat/muut organisaatiot voivat lisäksi lisätä sitoumukselleen uusia omia toimenpiteitä.

1. **Jokaiselle sitoumukseen valitulle toimenpiteelle on valittava sitoumusta tehtäessä kaikki alla olevalla listalla tarjolla olevat kunnan/muun organisaation toimintaa koskevat mittarit**. Mittari koskee kuntaa/muuta organisaatiota aina, jos sillä on mittarissa kuvattua toimintaa. *Myöhemmin toimenpiteiden vuosittaisen raportoinnin yhteydessä, mikäli kunnalla/muulla organisaatiolla ei ole kyseisenä raportoitavana vuonna ollut aiemmin valitulla mittarilla seurattavaa toimintaa (esimerkiksi itse toteutettua urakkaa, ainoastaan itse toteutettu rakennushanke ja hankittuja urakoita) raportoidaan mittari muodossa (ei toteutunut) ja lisätiedoissa kerrotaan, ettei ko. toimintaa ole ollut raportoitavana vuonna.* *Mikäli sama mittari koskee useita toimintoja (rakennushanke/urakka), joista osa (esimerkiksi rakennushankkeita) on toteutunut ja osa (esimerkiksi urakat) ei raportoitavana vuonna, raportoidaan mittari tapahtuneen toiminnan mukaisesti (esimerkiksi rakennushankkeet) ja lisätiedoissa voidaan tarkentaa, mitä toimintaa raportointi koskee (rakennushankkeet, urakoita ei ole ollut).* Kun kyseessä on määrällinen mittari (toimenpide e), tulee sille ilmoittaa lähtötaso ja tavoitetaso sitoumusta tehtäessä/määrällistä mittaria vuosittain päivitettäessä. Alla olevan taulukon kohdassa e on kuvattu tarkemmin kyseisen toimenpiteen määrällisen mittarin määritteleminen (sitoumusta tehtäessä ja mittaria vuosittain päivitettäessä).

Toimenpiteelle on mahdollista luoda lisäksi itse omia mittareita, mutta **itse luodut mittarit eivät riitä toimenpiteen ainoiksi mittareiksi**. Mittareita valittaessa on tärkeää huomioida, että kaikki sitoumuksessa valitut ja myöhemmin raportoitavat mittarit ovat julkisia.

Erillinen tarkentava yhdistyskohtainen (Kuntaliiton laatima) raportointiohjeistus on saatavilla sitoumus2050.fi -sivustolla.

|  |  |  |
| --- | --- | --- |
| **Toimenpide** | **Mittarit** | **Raportoinnin yhteydessä pyydettävät lisätiedot, tarkennukset raportointiin** |
| 1. **liittää *rakentamisen muovit green deal* -sopimuksen sisältämän kokonaisuuden soveltuvilta osin ja mahdollisuuksien mukaan osaksi teemaan liittyvien hankintojensa valmistelua, hankintakriteereitään ja hankintojensa kilpailutusta ja toteutusta**
 | On ottanut sopimuksen edellyttämät toimenpiteet huomioon kaikkien teeman hankintojensa valmisteluvaiheessa (toteutunut/ei toteutunut)  | Miten sopimus on vaikuttanut hankintojen valmisteluun? Mihin seikkoihin on liittynyt haasteita hankintojen valmistelussa (sopimuksen näkökulmasta)? |
| On ottanut käyttöön/käyttänyt sopimuksen tavoitteita edistäviä hankintakriteereitä hankintojensa kilpailutuksessa (toteutunut/ei toteutunut)  | Minkälaisissa hankinnoissa kriteerejä on otettu käyttöön? Millaisia hankintakriteerejä on ollut mahdollista ottaa huomioon?Millaisia haasteita on hankinnoissa tullut esille? |
| On seurannut, otetaanko sopimuksen tavoitteita edistäviä hankintakriteerejä ja muita elementtejä huomioon tehdyissä hankintasopimuksissa (toteutunut/ei toteutunut) | Miten laajasti hankintakriteerit ja sopimuksen muut elementit on otettu huomioon tehdyissä hankintasopimuksissa (oma arvio per hankinta/hankinnat yhteensä)?Onko tähän liittynyt haasteita ja minkälaisia? |
| 1. **hyödyntää sopimuksen puitteissa luotavaa muovit hankinnoissa moduulia ja ohjeistusta omissa hankinnoissaan**
 | On hyödyntänyt muovit hankinnoissa moduulia ja ohjeistusta omissa hankinnoissaan (toteutunut/ei toteutunut) | Ovatko moduuli ja ohjeistus tuoneet lisäarvoa hankintojen valmisteluun? |
| 1. **kannustaa hankkimissaan rakennushankkeissa ja urakoissa toimivia yrityksiä optimoimaan ja vähentämään kalvomuovien kulutusta kestävästi, tehostamaan niiden erilliskeräystä, uudelleenkäyttöä ja kierrätyksen valmistelua, sekä lisäämään kierrätysmateriaaleista valmistettujen muovien hyödyntämistä**
 | On kannustanut kaikissa hankkeissa ja urakoissa yrityksiä optimoimaan ja vähentämään kalvomuovien kulutusta kestävästi (toteutunut/ei toteutunut) |  |
| On kannustanut kaikissa hankkeissa ja urakoissa yrityksiä tehostamaan kalvomuovien erilliskeräystä kierrätystä varten (toteutunut/ei toteutunut) |  |
| On kannustanut kaikissa hankkeissa ja urakoissa yrityksiä lisäämään kierrätysmateriaaleista valmistettujen muovien hyödyntämistä (toteutunut/ei toteutunut) |  |
| 1. **optimoi ja vähentää kalvomuovien kulutusta kestävästi itse toteuttamissaan talonrakennushankkeissa ja maanrakennusurakoissa**
 | On optimoinut ja vähentänyt kalvomuovien kulutusta kestävästi hyödyntämällä ympäristön kannalta kestävämpiä materiaaleja ja/tai muita ratkaisuja itse toteuttamissaan talonrakennushankkeissa (toteutunut/ei toteutunut) | Missä tuoteryhmissä (ml. sisällä tapahtuva suojaaminen) tiedätte, että vaihtoehtoisia materiaaleja ja muita ratkaisuja on tarjolla?Millaisia vaihtoehtoisia materiaaleja/muita ratkaisuja on hyödynnetty, miten ne ovat toimineet? Missä tuoteryhmissä ne ovat toimineet ja missä eivät? Missä työmaatoiminnoissa erityisesti optimointiin ja vähentämiseen liittyy haasteita ja mistä haasteet johtuvat? |
| On optimoinut ja vähentänyt kalvomuovien kulutusta kestävästi hyödyntämällä ympäristön kannalta kestävämpiä materiaaleja ja/tai muita ratkaisuja itse toteuttamissaan maanrakennusurakoissa (toteutunut/ei toteutunut)  |
| 1. **järjestää itse toteuttamissaan talonrakennushankkeissa ja maanrakennusurakoissa erilliskeräyksen rakentamisessa syntyville kalvomuoveille**

*Määrällinen tavoite asetetaan aina vuosittain: lähtökohtaisesti tavoite on 100 %, paitsi jos on etukäteen tiedossa, että osassa hankkeista/urakoista ei erilliskeräystä tarvita, koska kalvomuovit menevät laitosmaiseen käsittelyyn (tällöin tavoitteen voi halutessaan asettaa pienemmäksi tämän mukaisesti). Mikäli itse toteutettuja hankkeita/urakoita ei ole sinä vuonna, jolle tavoitetta asetetaan, laitetaan tavoitteeksi 0%.**Määrällisen tavoitteen asettamisen yhteydessä kysytään myös lähtötasoa. Lähtötasoksi laitetaan selkeyden vuoksi aina 0.*  | Kalvomuovien erilliskeräys on järjestetty itse toteutettavissa talonrakennushankkeissa. Arvio prosenttiosuutena kaikista vuoden aikana käynnissä olleista itse toteutettavista hankkeista (määrä) | Niiden hankkeiden ja urakoiden osuus kaikista vuoden aikana käynnissä olleista itse toteutettavista hankkeista/urakoista, joissa erilliskeräystä ei tarvita, koska kalvomuovit menevät sovitusti laitosmaiseen lajitteluun Onko itse toteutettavissa hankkeissa ja urakoissa käytössä työmaakäyttöön soveltuvia erityisratkaisuja erilliskeräyksen järjestämiseksi? Millaisia ratkaisuja? |
| Kalvomuovien erilliskeräys on järjestetty itse toteutettavissa maanrakennusurakoissa. Arvio prosenttiosuutena kaikista vuoden aikana käynnissä olleista itse toteutettavista urakoista (määrä)  |
| 1. **suunnittelee itse toteuttamiensa talonrakennushankkeiden tai maanrakennusurakoiden jätehuoltoratkaisut mahdollisimman aikaisessa vaiheessa ja tarvittaessa hyödyntää jätehuoltoratkaisuja tarjoavien toimijoiden osaamista suunnittelussa**
 | Suunnittelee kaikkien itse toteutettavien talonrakennushankkeiden ja maanrakennusurakoiden jätehuoltoratkaisut mahdollisimman aikaisessa vaiheessa ja etsii tarpeen mukaan erilliskeräyksen järjestämiselle uusia ratkaisuja (toteutunut/ei toteutunut)  | Millaisia erilliskeräysratkaisuja on kehitetty ja ollut käytössä työmailla?Mitkä ovat olleet suurimmat haasteet erilliskeräyksen järjestämisessä?  |
| Edellyttää, että kaikissa talonrakennushankkeissa ja maanrakennusurakoissa jätehuoltotoimija raportoi jätehuoltosuunnitelman ja kalvomuovien erilliskeräyksen toteutumisesta rakennushankkeen tai urakan toteuttajalle (toteutunut/ei toteutunut)  |  |
| 1. **edistää kierrätysmateriaaleista valmistettujen muovien hyödyntämistä itse toteuttamissaan talonrakennushankkeissa ja maanrakennusurakoissa**
 | On lisännyt kierrätysmateriaaleista valmistettujen muovien käyttöä itse toteuttamissaan talonrakennushankkeissa (toteutunut/ei toteutunut)  | Missä tuoteryhmissä tiedätte, että kierrätysmateriaaleista valmistettuja muoveja on tarjolla?  Missä tuoteryhmissä kierrätysmateriaaleista valmistettuja muoveja on käytetty?Onko kierrätysmateriaaleista valmistettuja muoveja käytetty sisällä tapahtuvaan suojaamiseen? |
| On lisännyt kierrätysmateriaaleista valmistettujen muovien käyttöä itse toteuttamissaan maanrakennusurakoissa (toteutunut/ei toteutunut) |
| 1. **hyödyntää omassa toiminnassaan ja kannustaa hankkimissaan talonrakennushankkeissa ja maanrakennusurakoissa toimivia yrityksiä hyödyntämään sopimuksen puitteissa laadittuja koulutuskokonaisuutta, tukimateriaaleja ja ohjeistuksia**
 | Sopimuksen teemojen kannalta keskeinen henkilöstö on osallistunut koulutukseen (toteutunut/ei toteutunut) |  |
| On hyödyntänyt tukimateriaaleja ja ohjeistuksia omassa toiminnassaan (toteutunut/ei toteutunut) |  |
| On kannustanut kaikissa hankkimissaan talonrakennushankkeissa ja maanrakennusurakoissa toimivia yrityksiä osallistumaan koulutukseen (toteutunut/ei toteutunut) |  |
| On kannustanut kaikissa hankkimissaan talonrakennushankkeissa ja maanrakennusurakoissa toimivia yrityksiä hyödyntämään tukimateriaaleja ja ohjeistuksia (toteutunut/ei toteutunut) |  |
| 1. **muut toimenpiteet kalvomuovien erilliskeräämisen, uudelleenkäytön ja kierrättämisen ja niiden valmistelun tehostamiseksi, kulutuksen optimoimiseksi ja vähentämiseksi kestävästi, sekä kierrätysmateriaaleista valmistettujen muovien käytön edistämiseksi**
 | Itse määritellyt mittarit (määrä tai toteutunut/ei toteutunut) |  |